Qeza Silopî ya Şirnexî de 25ê çeleyî ya 2001î de Hemserekê HEDEPî yê Silopî Serdar Taniş û Îdarekarê Partîye yê Qeza Ebubekîr Denîz bado ke şîyê Fermandarîya Cendirmeyan înan ra reyna xeberêk nêameye girewtene. Serrgêra vînîbîyayîşê înan de Taniş û Denîz ameyî vîrardene.
Aktîvîteya vîrardişî ya ke rêxistina HDPyî ya Silopî de ameye organîzekerdene Parlamenterê Şirnexî Hasan Ozguneş, keyeyî û xeylêk partîyîjî tewrê ci bîyî.
Ceylan Denîz o ke gama ke babîyê ci Ebubekîr ame vînkerdene hema 5 serre bi qisey kerd. Ceylan Denîzî vist vîrî ke bi talîmatê Fermandarê Cendirmeyan ê Bajarî Levent Ersozî Taniş û Denîz ameyî destbendkerdene û vat: ''Wazenê ke serê nê qewimîyayîşî bigêrî la seba ke berpirsîyarî bêrê cezakerdene û  gorêkê ma bibo do têkoşînê ma dewam bikero.'' Babîyê Tanişî Şuayîp Taniş zî vat: ''Kerdox  fermandarê dewrî Levent Ersoz o. Ma 3 reyî bi mergî tehdît kerdî. 2 reyî rî bi bî rayêk zî bi telefonî.'' Parlamenter Hasan Ozguneşî zî vat: ''Senî ke ANAP, DYP, DP tarîx ra esterîyayî, siba do îqtîdarê AKP-MHP zî  do biesterîyo.''
